### **Προσλήψεις τελειόφοιτων και απόφοιτων του ΕΜΠ από 35 εταιρείες (Ημερίδα Σταδιοδρομίας Γραφείου Διασύνδεσης ΕΜΠ)**

Το Γραφείο Διασύνδεσης του ΕΜΠ θα πραγματοποιήσει Ημερίδα Σταδιοδρομίας την **Πέμπτη 22 Μαΐου 2025**, στην οποία θα παραβρεθούν εκπρόσωποι 35 επιχειρήσεων, οι οποίοι θα κάνουν απευθείας συνεντεύξεις με τους ενδιαφερόμενους, που θα έχουν ως στόχο την πρόσληψη τελειόφοιτων και απόφοιτων του ΕΜΠ.  Η εκδήλωση θα πραγματοποιηθεί **στον χώρο "Piree" (https://www.solid-spaces.gr/space/piree-piraeus/), στην οδό Κάστορος 78, στον Πειραιά, πέντε λεπτά απόσταση με τα πόδια από τον σταθμό του ΗΣΑΠ / Μετρό "Πειραιάς".**

**….………………………………………………………………………………………………**

Στην εκδήλωση θα λάβουν μέρος οι ακόλουθες επιχειρήσεις:

Aegean Airlines, AKTOR GROUP OF COMPANIES, BREAK EVEN CONSULTING, Bright Group, Danaos Shipping Co Ltd, ΔΕΗ, DELOITTE, ΕΝΟΙΑ, EY, GEP, HELLENiQ ENERGY, HILL International, INTRACOM - TELECOM, KPMG Advisors, MESSARITIS Ανανεώσιμες, METLEN Energy & Metals, Mondelēz International, Nestlé, NIKI Digital Engineering, Nordex Group, NOVA MECHANICS, PharOS Ltd, PLANET, Principia Energy, PwC, SAKOS A.E., SALFO & Associates S.A. Engineering & Management Consultants, Saint-Gobain, SEA WORLD MANAGEMENT AND TRADING, Sika Hellas, Thenamaris, Trafigura, ELVAL & Cenergy Holdings του ομίλου VIOHALCO, VITAEL S.A., Vodafone

Μπορείτε να δείτε περισσότερα για τις εταιρείες που συμμετέχουν , μια σύντομη περιγραφή τους και τις ειδικότητες για τις οποίες ενδιαφέρονται, εδώ: <http://career.ntua.gr/imeres-karieras/>

**….………………………………………………………………………………………………**

Για να συμμετέχετε, πρέπει να ακολουθήσετε υποχρεωτικά την εξής διαδικασία:

1. να συμπληρώσετε τη φόρμα συμμετοχής εδώ:  <https://careerday.ntua.gr/>  , ως την Πέμπτη 15 Μαΐου, βάζοντας τα στοιχεία σας και επιλέγοντας την ώρα της συνέντευξης με τις επιχειρήσεις με τις οποίες θέλετε να έρθετε σε επαφή την ημέρα της εκδήλωσης (**θα τηρείται σειρά προτεραιότητας**, μέχρι να συμπληρωθεί ο αριθμός των συνεντεύξεων για κάθε εταιρεία).
(2) να έρθετε στην εκδήλωση με το Βιογραφικό σας, σε 3 αντίτυπα και να πραγματοποιήσετε μια 15λεπτη συζήτηση – συνέντευξη με τους εκπροσώπους των εταιρειών που έχετε επιλέξει (μπορείτε επίσης να έχετε το Βιογραφικό σας και σε ηλεκτρονική μορφή, σε ένα στικάκι) . Στη συνέχεια, όσοι επιλεγούν από αυτή τη διαδικασία, θα ειδοποιηθούν σε μεταγενέστερο χρόνο από την επιχείρηση για τα επόμενα βήματα (άμεση πρόσληψη ή δεύτερη συνέντευξη στα γραφεία της εταιρείας ή πρόσθετη εξ αποστάσεως συνέντευξη κτλ).

**….………………………………………………………………………………………………**

**Όσοι ενδιαφέρονται να συντάξουν / βελτιώσουν το Βιογραφικό τους για τις ανάγκες της Ημερίδας, μπορούν να κανονίσουν μια συνάντηση με τη Σύμβουλο Σταδιοδρομίας του Γραφείου . Για περισσότερες πληροφορίες, μπορείτε να απευθυνθείτε  στη Σύμβουλο Σταδιοδρομίας του Γραφείου Διασύνδεσης κ. Κατιάνα Ευσταθίου (katefstathiou@mail.ntua.gr ή στο τηλέφωνο 2107724721)**